Anne Aallonen

Anne Aallonen (s. 15. heinäkuuta 1967 Lahti) on suomalainen tennispelaaja. Parhaimmillaan hän sijoittui tenniksen maailmanlistalla kaksinpelissä sijalle 179 lokakuussa 1989 ja nelinpelissä sijalle 116 elokuussa 1990. Nelinpelissä hän voitti yhdeksän ITF-turnausta. Hän voitti tenniksen Suomen mestaruuden ulkokentillä kaksinpelissä vuosina 1984 ja 1986, nelinpelissä 1983–1989 ja sekanelinpelissä 1986, 1988 ja 1989 sekä sisäkentillä kaksinpelissä vuosina 1986 ja 1988 ja nelinpelissä 1983, 1987, 1991 ja 1992.

Fed Cupissa Aallonen edusti Suomea 20 maaottelussa vuosina 1985–1992 ja Hongkongia neljässä maaottelussa vuonna 1999.

 Lähteet 

Luokka:Suomalaiset tennispelaajat
Luokka:Vuonna 1967 syntyneet
Luokka:Elävät henkilöt